Die Linden-herfsmark is terug op 6 April 2019 | rooi rose Die Linden-herfsmark is terug op 6 April 2019 | rooi rose
Die Linden-herfsmark is terug op 6 April 2019
Op Saterdag 6 April word daar weer groot mark gehou in Linden by die botaniese tuine by Emmarentia-dam. Na dié herfsmark kan uitgesien word na markte op onderskeidelik 13 Junie, 28 September en die Kersfeesmarkte op 30 November en 1 Desember 2019.
Linden hou weer mark!
Die eerskomende mark op 6 April 2019 sal 'n salsa-atmosfeer hê met vermaak wat deur Estilo Cubano verskaf word. Die kleingoed sal ook lekker saam kan dans op die maat van die Kubaanse ritme van Afro-Cuban Salsa.
Die dag skop af met joga in die park om 09h00. Asem die vars lug in en raak ontslae van jou spanning voor die mark begin.
Daar sal 150 kreatiewe stalletjies wees en kopers kan uitsien na onder meer handgemaakte speelgoed, juwele en plante en trots Suid-Afrikaanse dekor. Dwaal rond tussen die unieke produkte
of besoek die aanlyn-winkel op hulle webtuiste.
Een van die gewildste orkeste in die land, Georgetown Band, sal hul folk-musiek speel terwyl besoekers in die skaduwee aan die heerlike kos en drankies smul. Daar sal hope ander vermaak wees. Daar sal ook genoeg vermaak wees vir die kinders waaronder 'n springkasteel en gesigverf. Die ouer kinders kan weer die atmosfeer van die 60's geniet met kreatiewe knoop-en-doop werk. Hulle kan ook hul eie keramiek ontwerp saam met Pick and Paint Ceramics maak.
Die mark steun die plaaslike liefdadigheidsorganisasies. 'n Ou gunsteling, Date-a-Dog, sal weer daar wees met hulle wollerige bondels liefde wat jy op 'n stappie deur die park kan neem of dalk kan aanneem. Jy kan ook jou eie hond bring na dié hondevriendelike mark.